user
ਰਸੋਈ ਵਿਚ ਕੰਮ ਆਉਣ ਵਾਲੇ ਬਿਜਲੀ ਦੇ ਦੋ ਉਪਕਰਨਾਂ ਦੇ ਕੰਮ ਅਤੇ ਦੇਖਭਾਲ ਬਾਰੇ ਦੱਸੋ ।


assistant
ਰਸੋਈ ਵਿਚ ਕੰਮ ਆਉਣ ਵਾਲੇ ਬਿਜਲੀ ਦੇ ਯੰਤਰਾਂ ਵਿਚ ਮਿਕਸੀ ਅਤੇ ਫਰਿਜ਼ ਆਉਂਦੇ ਹਨ ।
ਮਿਕਸੀ ਦੇ ਕੰਮ – ਇਸ ਉਪਕਰਨ ਵਿਚ ਗਿੱਲੇ ਅਤੇ ਸੁੱਕੇ ਭੋਜਨ ਪਦਾਰਥ ਪੀਸੇ ਜਾਂਦੇ ਹਨ । ਇਸ ਵਿੱਚ ਕੁਟਣ, ਪੀਹਣ ਜਾਂ ਪੀਠੀ ਬਣਾਉਣਾ ਆਦਿ ਵਰਗੇ ਕੰਮ ਕੀਤੇ ਜਾਂਦੇ ਹਨ । ਇਸ ਨਾਲ ਸਮਾਂ ਅਤੇ ਸ਼ਕਤੀ ਦੀ ਬਚਤ ਹੋ ਜਾਂਦੀ ਹੈ ।

ਮਿਕਸੀ ਦੀ ਦੇਖਭਾਲ-

    -ਚਲਦੀ ਮੋਟਰ ਤੋਂ ਕਦੇ ਵੀ ਮਿਕਸੀ ਨੂੰ ਉਤਾਰਨ ਜਾਂ ਲਾਉਣ ਦੀ ਕੋਸ਼ਿਸ਼ ਨਾ ਕਰੋ ।
    -ਜੱਗ ਨੂੰ ਬਹੁਤ ਜ਼ਿਆਦਾ ਨਹੀਂ ਭਰਨਾ ਚਾਹੀਦਾ ਅਤੇ ਘੱਟ ਤੋਂ ਘੱਟ ਇੰਨਾ ਪਦਾਰਥ ਜ਼ਰੂਰ ਹੋਵੇ ਕਿ ਬਲੇਡ ਪਦਾਰਥ ਵਿਚ ਡੁੱਬੇ ਹੋਣ।
    -ਤਿਆਰ ਚੀਜ਼ ਨੂੰ ਜੱਗ ਵਿਚ ਕੱਢਣ ਤੋਂ ਪਹਿਲਾਂ ਸਵਿਚ ਬੰਦ ਕਰਨਾ ਚਾਹੀਦਾ ਹੈ ਅਤੇ ਸਾਮਾਨ ਹਮੇਸ਼ਾਂ ਲੱਕੜੀ ਦੇ ਚਮਚ ਜਾਂ ਸਪੈਚੁਲਾ ਨਾਲ ਕੱਢਣਾ ਚਾਹੀਦਾ ਹੈ ।
    -ਇਸ ਨੂੰ ਸਾਫ਼ ਕਰਨ ਲਈ, ਗਿੱਲੇ ਕੱਪੜੇ ਨਾਲ ਸਾਫ਼ ਕਰਕੇ ਫਿਰ ਸੁੱਕੇ ਕੱਪੜੇ ਨਾਲ ਪੂੰਝ ਦਿਉ ।ਜੱਗ ਅਤੇ ਬਲੇਡ ਨੂੰ ਸਾਬਣ ਅਤੇ ਕੋਸੇ ਪਾਣੀ ਦੇ ਘੋਲ ਨਾਲ ਸਾਫ਼ ਕਰਕੇ ਸਾਫ਼ ਪਾਣੀ ਨਾਲ ਧੋ ਲਉ। ਫਿਰ ਸੁੱਕੇ ਕੱਪੜੇ ਨਾਲ ਸੁਕਾ ਕੇ ਰੱਖੋ ।
    -ਮੋਟਰ ਨੂੰ ਲਗਾਤਾਰ ਜ਼ਿਆਦਾ ਸਮੇਂ ਲਈ ਨਾ ਚਲਾਓ ਨਹੀਂ ਤਾਂ ਗਰਮ ਹੋ ਕੇ ਮੋਟਰ ਸੜ ਜਾਵੇਗੀ।
    -ਸੁਰੱਖਿਆ ਵਜੋਂ ਹਮੇਸ਼ਾ ਪਹਿਲਾਂ ਪਲੱਗ ਨੂੰ ਸਵਿਚ ਵਿਚੋਂ ਕੱਢਣਾ ਚਾਹੀਦਾ ਹੈ ਅਤੇ ਉਸ ਤੋਂ ਬਾਅਦ ਜੱਗ ਨੂੰ ਮੋਟਰ ਤੋਂ ਵੱਖ ਕਰਨਾ ਚਾਹੀਦਾ ਹੈ ।

ਫਰਿਜ਼ ਦੇ ਕੰਮ : ਫਰਿਜ਼ ਦੀ ਵਰਤੋਂ ਖਾਣ ਵਾਲੀਆਂ ਚੀਜ਼ਾਂ ਨੂੰ ਠੰਡਾ ਕਰਕੇ ਸਟੋਰ ਕਰਨ ਲਈ ਕੀਤੀ ਜਾਂਦੀ ਹੈ । ਇਸ ਵਿਚ ਕੁਝ ਦਿਨਾਂ ਲਈ ਸਬਜ਼ੀਆਂ ਅਤੇ ਫਲ ਸਟੋਰ ਕੀਤੇ ਜਾ ਸਕਦੇ ਹਨ । ਇਸ ਤਰ੍ਹਾਂ ਵਾਰ-ਵਾਰ ਬਜ਼ਾਰ ਜਾ ਕੇ ਸਮਾਂ ਨਸ਼ਟ ਨਹੀਂ ਹੁੰਦਾ । ਹੋਰ ਵੀ ਖਾਣ ਵਾਲੀਆਂ ਵਸਤਾਂ ਇਸ ਵਿਚ ਰੱਖੀਆਂ ਜਾ ਸਕਦੀਆਂ ਹਨ ।
ਫਰਿਜ਼ ਦੀ ਸਫ਼ਾਈ ਅਤੇ ਦੇਖਭਾਲ-
(1) ਹਰ ਮਹੀਨੇ ਫਰਿਜ਼ ਦੀ ਪੂਰੀ ਸਫ਼ਾਈ ਕਰਨੀ ਚਾਹੀਦੀ ਹੈ । ਸਫ਼ਾਈ ਕਰਨ ਲਈ ਸਭ ਤੋਂ ਪਹਿਲਾਂ ਇਸ ਦਾ ਬਿਜਲੀ ਦਾ ਸਵਿਚ ਬੰਦ ਕਰਕੇ ਤਾਰ ਲਾਹ ਲੈਣੀ ਚਾਹੀਦੀ ਹੈ ! ਫਿਰ ਸਾਰੀਆਂ ਸ਼ੈਲਫ਼ਾਂ ਚਿਲਟਰੇਅ, ਕਰਿਸਪ ਟਰੇਅ ਅਤੇ ਉਸ ਦੇ ਉੱਪਰ ਵਾਲਾ ਸ਼ੀਸ਼ਾ ਆਦਿ ਬਾਹਰ ਕੱਢ ਲੈਣੇ ਚਾਹੀਦੇ ਹਨ । ਕੈਬਨਿਟ ਦੇ ਅੰਦਰਲਾ ਹਿੱਸਾ ਅਤੇ ਦਰਵਾਜ਼ੇ ਦੀ ਰਾਸਕਟ ਰਬੜ ਦੀ ਲਾਈਨਿੰਗ ਨੂੰ ਸਾਬਣ ਵਾਲੇ ਗਰਮ ਪਾਣੀ ਨਾਲ ਸਾਫ਼ ਕਰੋ । ਇਸ ਤੋਂ ਬਾਅਦ ਇਸ ਨੂੰ ਚੰਗੀ ਤਰ੍ਹਾਂ ਧੋ ਕੇ ਸੁਕਾਉ ਅਤੇ ਕੱਪੜੇ ਨਾਲ ਪੂੜੋ । ਕੈਬਨਿਟ ਦੇ ਬਾਹਰਲੇ ਹਿੱਸੇ ਨੂੰ ਬੜੇ ਧਿਆਨ ਨਾਲ ਸੋਡੇ ਦੇ ਕੋਮੇ ਘੋਲ (ਇਕ ਵੱਡਾ ਚਮਚ ਸੋਡਾ ਇਕ ਲਿਟਰ ਪਾਣੀ ਵਿਚ ਨਾਲ ਸਾਫ਼ ਕਰੋ ਅਤੇ ਧੋ ਕੇ ਸੁਕਾ ਦਿਉ । ਇਸ ਤੋਂ ਬਾਅਦ ਇਸ ਨੂੰ ਨਰਮ ਸੁੱਕੇ ਕੱਪੜੇ ਨਾਲ ਰਗੜ ਕੇ ਚਮਕਾਇਆ ਜਾ ਸਕਦਾ ਹੈ । ਇਹ ਸਾਰੀ ਸਫ਼ਾਈ ਨੂੰ ਡੀਫਟਿੰਗ ਦੇ ਸਮੇਂ ਕਰਨ ਨੂੰ ਪਹਿਲ ਦੇਣੀ ਚਾਹੀਦੀ ਹੈ : ਫਰਿਜ਼ ਦੀ ਮੋਟਰ ਤੋਂ ਮਿੱਟੀ ਘੱਟਾ ਉਤਾਰਨ ਲਈ ਲੰਮੇ ਹੈਂਡਲ ਵਾਲਾ ਬੁਰਸ਼ ਵਰਤਣਾ ਚਾਹੀਦਾ ਹੈ ।

(2) ਭੋਜਨ ਨੂੰ ਠੀਕ ਤਾਪਮਾਨ ਵਾਲੇ ਖਾਨੇ ਵਿਚ ਹੀ ਰੱਖਣਾ ਚਾਹੀਦਾ ਹੈ ਜਿਵੇਂ ਕਿ ਮੀਟ ਅਤੇ ਮੱਛੀ ਨੂੰ ਪੋਲੀਥੀਨ ਦੇ ਲਿਫਾਫਿਆਂ ਵਿਚ ਚੰਗੀ ਤਰ੍ਹਾਂ ਬੰਦ ਕਰਕੇ ਫਰੀਜ਼ਰ ਵਿਚ ਰੱਖਣਾ ਚਾਹੀਦਾ ਹੈ : ਮੱਖਣ ਅਤੇ ਅੰਡੇ ਆਦਿ ਦਰਵਾਜ਼ੇ ਵਿੱਚ ਬਣੀ ਥਾਂ ਤੇ ਰੱਖਣੇ ਚਾਹੀਦੇ ਹਨ ।

(3) ਭੋਜਨ ਪਦਾਰਥਾਂ ਨੂੰ ਢੱਕ ਕੇ ਰੱਖਣਾ ਚਾਹੀਦਾ ਹੈ ।

(4) ਫਰਿਜ਼ ਨੂੰ ਕਦੇ ਵੀ ਬਹੁਤ ਜ਼ਿਆਦਾ ਨਾ ਕਰੋ ਕਿਉਂਕਿ ਇਸ ਨਾਲ ਚੈਂਬਰ ਵਿਚ ਹਵਾ ਦਾ ਪ੍ਰਵਾਹ ਠੀਕ ਤਰ੍ਹਾਂ ਨਹੀਂ ਹੁੰਦਾ ।

(5) ਦਰਵਾਜ਼ੇ ਨੂੰ ਵਾਰ-ਵਾਰ ਨਹੀਂ ਖੋਣਾ ਚਾਹੀਦਾ ਹੈ ।

(6) ਫਰਿਜ਼ ਦੇ ਆਸਪਾਸ ਹਵਾ ਦੇ ਪ੍ਰਵਾਹ ਲਈ ਘੱਟ ਤੋਂ ਘੱਟ ਕੰਧ ਨਾਲੋਂ 20 ਸੈਂਟੀਮੀਟਰ ਦੀ ਦੁਰੀ ਹੋਣੀ ਚਾਹੀਦੀ ਹੈ । ਪਰ ਅੱਜ-ਕਲ੍ਹ ਅਜਿਹੇ ਫਰਿਜ਼ ਆ ਰਹੇ ਹਨ ਜਿਨ੍ਹਾਂ ਲਈ ਬਹੁਤ ਥੋੜ੍ਹੀ ਵਿਥ (10 ਸੈਂ: ਮੀ:) ਵੀ ਰੱਖੀ ਜਾ ਸਕਦੀ ਹੈ ।

(7) ਬਰਫ਼ ਨੂੰ ਕਦੇ ਵੀ ਚਾਕੂ ਜਾਂ ਕਿਸੇ ਤੇਜ਼ ਧਾਰ ਵਾਲੀ ਚੀਜ਼ ਨਹੀਂ ਖਰਚਣਾ ਚਾਹੀਦਾ ।

(8) ਫਰਿਜ਼ ਨੂੰ ਕਦੇ ਵੀ ਅਜਿਹੀ ਥਾਂ ਨਹੀਂ ਰੱਖਣਾ ਚਾਹੀਦਾ ਜਿੱਥੇ ਸੂਰਜ ਦੀਆਂ ਕਿਰਨਾਂ ਸਿੱਧੀਆਂ ਪੈਂਦੀਆਂ ਹੋਣ ।

(9) ਫਰਿਜ਼ ਨੂੰ ਹਮੇਸ਼ਾਂ ਸਮਤਲ ਫਰਸ਼ ਤੇ ਰੱਖਣਾ ਚਾਹੀਦਾ ਹੈ ਨਹੀਂ ਤਾਂ ਕੰਡੈਂਸਰ ਦੀ ਮੋਟਰ ਠੀਕ ਤਰੀਕੇ ਨਾਲ ਕੰਮ ਨਹੀਂ ਕਰ ਸਕੇਗੀ ਅਤੇ ਦਰਵਾਜਾ ਠੀਕ ਤਰ੍ਹਾਂ ਬੰਦ ਨਹੀਂ ਹੋ ਸਕੇਗਾ ।

(10) ਥਰਮੋਸਟੈਟ ਦੇ ਡਾਇਲ ਨੂੰ ਇਸ ਸਥਿਤੀ ਵਿਚ ਰੱਖਣਾ ਚਾਹੀਦਾ ਹੈ ਕਿ ਜਿਥੇ ਫਰੀਜ਼ਰ ਲਪ 18°C ਤਾਪਮਾਨ ਬਣਾਈ ਰੱਖੋ।

ਕੱਪੜੇ ਧੋਣ ਵਾਲੀ ਮਸ਼ੀਨ – ਇਹ ਵੀ ਬਿਜਲੀ ਨਾਲ ਚਲਣ ਵਾਲਾ ਉਪਕਰਨ ਹੈ । ਇਸ ਵਿਚ ਕੱਪੜੇ ਧੋਣ, ਹੰਘਾਲਣ ਅਤੇ ਨਿਚੋੜਨ ਵਰਗੇ ਸਾਰੇ ਕੰਮ ਹੋ ਜਾਂਦੇ ਹਨ ।

ਸਫ਼ਾਈ ਅਤੇ ਦੇਖਭਾਲ-

    -ਮਸ਼ੀਨ ਖ਼ਰਦੀਦੇ ਸਮੇਂ ਇਸ ਨਾਲ ਇਕ ਛੋਟੀ ਜਿਹੀ ਕਿਤਾਬ ਮਿਲਦੀ ਹੈ ਜਿਸ ਵਿਚ ਇਸ ਦੀ ਵਰਤੋਂ ਅਤੇ ਸੰਭਾਲ ਬਾਰੇ ਜ਼ਰੂਰੀ ਨਿਰਦੇਸ਼ ਦਿੱਤੇ ਹੁੰਦੇ ਹਨ । ਇਸ ਕਿਤਾਬ ਨੂੰ ਚੰਗੀ ਤਰ੍ਹਾਂ ਪੜ੍ਹ ਕੇ ਮਸ਼ੀਨ ਦੀ ਵਰਤੋਂ ਕਰਨੀ ਚਾਹੀਦੀ ਹੈ ।
    -ਮਸ਼ੀਨ ਵਿਚ ਕਦੇ ਵੀ ਮਸ਼ੀਨ ਦੀ ਸਮਰੱਥਾ ਤੋਂ ਵੱਧ ਕੱਪੜੇ ਨਹੀਂ ਪਾਉਣੇ ਚਾਹੀਦੇ।
    -ਧੁਲਾਈ ਖ਼ਤਮ ਹੁੰਦੇ ਹੀ ‘ਵਾਸ਼-ਟਬ’ ਅਤੇ ਕੱਪੜੇ ਸੁਕਾਉਣ ਵਾਲੇ ਟੱਬ ਨੂੰ ਖ਼ਾਲੀ ਕਰ ਦੇਣਾ ਚਾਹੀਦਾ ਹੈ । ਫਿਰ ਵਾਸ਼ ਟੱਬ ਵਿਚ ਸਾਫ਼ ਪਾਣੀ ਪਾ ਕੇ ਅਤੇ ਮਸ਼ੀਨ ਚਲਾ ਕੇ ਇਸ ਨੂੰ ਚੰਗੀ ਤਰ੍ਹਾਂ ਧੋ ਕੇ ਰੱਖਣਾ ਚਾਹੀਦਾ ਹੈ | ਮਹੀਨੇ ਵਿਚ ਇਕ ਵਾਰ ਵਿਲੋਡਕ ਨੂੰ ਬਾਹਰ ਕੱਢ ਕੇ ਸਾਫ਼ ਕਰਕੇ ਸੁਕਾ ਕੇ ਅਗਲੀ ਵਾਰ ਵਰਤੋਂ ਵਾਸਤੇ ਵੱਖਰਾ ਕਰ ਕੇ ਰੱਖਣਾ ਚਾਹੀਦਾ ਹੈ ।
    -ਕਦੇ ਵੀ ਟੱਬ ਨੂੰ ਸਾਫ਼ ਕਰਨ ਲਈ ਕੋਈ ਸਖ਼ਤ ਬੁਰਸ਼ ਜਾਂ ਸਖ਼ਤ ਡਿਟਰਜੈਂਟ ਨਾ ਵਰਤੋ । ਟੱਬ ਦੀ ਸਫ਼ਾਈ ਲਈ ਕਦੀ-ਕਦਾਈਂ ਸਿਰਕੇ ਦੇ ਘੋਲ ਵਿਚ ਕੱਪੜਾ ਭਿਉਂ ਕੇ ਸਾਫ਼ ਕੀਤਾ ਜਾ ਸਕਦਾ ਹੈ ।
    -ਮਸ਼ੀਨ ਦਾ ਢੱਕਣ ਥੋੜ੍ਹਾ ਜਿਹਾ ਖੁੱਲ੍ਹਾ ਰਹਿਣ ਦਿਉ ਤਾਂ ਕਿ ਮਸ਼ੀਲ ਵਿਚੋਂ ਗੰਦੀ ਬਦਬੂ ਨਾ ਆਵੇ।
    -ਪਾਣੀ ਨਿਕਲਣ ਵਾਲੀ ਨਾਲੀ ਨੂੰ ਹੇਠਾਂ ਕਰਕੇ ਸਾਰਾ ਪਾਣੀ ਕੱਢ ਦੇਣਾ ਚਾਹੀਦਾ ਹੈ ਨਹੀਂ ਤਾਂ ਹੌਲੀ-ਹੌਲੀ ਇਹ ਰਬੜ ਦੀ ਨਾਲੀ ਖ਼ਰਾਬ ਹੋ ਜਾਵੇਗੀ।
    -ਟੱਬ ਵਿਚ ਪਾਣੀ ਹਮੇਸ਼ਾਂ ਟੱਬ ਵਿਚ ਬਣੇ ਨਿਸ਼ਾਨ ਤਕ ਹੀ ਪਾਉਣਾ ਚਾਹੀਦਾ ਹੈ ।
    -ਜੇ ਕਦੇ ਲੋੜ ਪਵੇ ਤਾਂ ਮਸ਼ੀਨ ਦੀ ਮੁਰੰਮਤ ਹਮੇਸ਼ਾ ਕਿਸੇ ਭਰੋਸੇਯੋਗ ਦੁਕਾਨਦਾਰ ਤੋਂ ਹੀ ਕਰਾਉਣੀ ਚਾਹੀਦੀ ਹੈ ।